Dansk OL-riffelskytte tager ny World Cup-sejr - Avisen.dk
Dansk OL-riffelskytte tager ny World Cup-sejr
Torben Grimmel viser fremragende form før OL i Rio med sin tredje World Cup-sejr af fire mulige.
Søndag 26 jun. 2016 kl. 11:56, Leveret af Ritzau
Torben Grimmel vandt søndag et World Cup-stævne i Baku. Tidligere i år har er han også sluttet øverst på podiet i München og Bangkok. (Arkivfoto). Foto: Lars Poulsen/Polfoto
Riffelskytten Torben Grimmel ligner et godt bud på en dansk medaljetager ved sommerens OL i Rio.Søndag vandt den 40-årige dansker for tredje gang i år et stævne i World Cuppen, da han tog sejren i Baku i Aserbajdsjan i 50 meter riffel liggende.- Skydeformen fejler ikke noget. Nu handler det så om at bibeholde den gode form frem mod OL, siger Grimmel til DR Sporten.
Livredder finder død mand i vandet ved Tisvildeleje
- Jeg tør ikke spå om, hvad det kan blive til, men jeg vil helt sikkert gøre mit til, at det lykkes. Så må vi jo så se, om jeg er bedre end de andre, siger han.
Tidligere på året har den formstærke riffelskytte vundet i Bangkok og München.
Banedanmark-chef politianmeldt: Minister går ind i sagen
Med sejre i tre af årets fire World Cup-stævner indtager danskeren førstepladsen på verdensranglisten.Torben Grimmel havde dog slet ikke forventet, at det skulle gå så godt i Baku, da han fik en skidt start på søndagens finale, hvor han var tæt på at ryge tidligt ud og ende på sjettepladsen. Ud over Grimmel er dansk skydning repræsenteret med Stine Nielsen og Jesper Hansen ved OL i Rio, der begynder 5. august.Grimmel vandt for 16 år siden sølv ved OL i Sydney. Han debuterede i OL-sammenhæng ved legene i Atlanta i 1996.
Danske soldaters data er i fare